Luettelo televisiosarjan Buffy, vampyyrintappaja jaksoista
Jaksot > Kuudes tuotantokausi (2001–2002)

| № | # | Esityspäivä Yhdysvalloissa | Englanninkielinen nimi | Suomenkielinen nimi | Ohjaaja | Kirjoittaja |
| --- | --- | --- | --- | --- | --- | --- |
| 101 | 1 | 2. lokakuuta 2001 | Bargaining, Part One | Paluu, osa yksi | David Grossman | Marti Noxon |
Scooby Gang yrittää taistella pimeyden voimia vastaan ja Buffybotin avulla pitää yllä illuusiota, että Buffy olisi yhä hengissä. Willow pelkää Buffyn joutuneen helvetinulottuvuuteen ja olevan kamalissa tuskissa. Hän, Xander, Anya ja Tara päättävät herättää Buffyn henkiin. Giles palaa kotiinsa Englantiin. Paikallinen demonijengi saa selville, että tappaja onkin pelkkä robotti ja päättää hyökätä Sunnydaleen.

| 102 | 2 | 2. lokakuuta 2001 | Bargaining, Part Two | Paluu, osa kaksi | David Grossman | David Fury |
Demonijengi ajaa Willown, Xanderin, Anyan ja Taran Buffyn haudalta. Nämä pakenevat luulleen rituaalinsa epäonnistuneen ja joutuvat erilleen toisistaan. Buffy herää henkiin haudassaan ja ulos päästäkseen joutuu kaivautumaan maan läpi. Peloissaan ja hämmentyneenä hän lähtee harhailemaan ympäri Sunnydalea, jota pitkin melskaa myös demonijengi. Buffybot tuhoutuu taistellessaan demoneita vastaan.

| 103 | 3 | 9. lokakuuta 2001 | After Life | Vaikea paluu | David Solomon | Jane Espenson |
Dawn vie Buffyn Summersien talolle ja yrittää auttaa isosiskoaan sopeutumaan henkiinherätykseensä. Spike ja Buffy tapaavat jälleen. Willow, Xander, Anya ja Tara iloitsevat Buffyn paluusta ja he kummastelevat tytön masentunutta käytöstä. Buffyn henkiinherättämisrituaalin mukanaan tuoma demoni alkaa riivata Scooby Gangin jäseniä. Buffy tekee Spikelle tunnustuksen kuolleena viettämästään ajasta.

| 104 | 4 | 16. lokakuuta 2001 | Flooded | Vesihuuhtelu | Doug Petrie | Doug Petrie, Jane Espenson |
Summersien talon kellarista hajoaa vesiputki. Korjauksen hinta saa Buffyn tajuamaan taloutensa kurjan kunnon. Hän vierailee pankissa ja yrittää saada lainaa, juuri kun demoni hyökkää pankkiin. Scooby Gang alkaa jäljittää demonia. Demonin työnantajat, nörttitrioon kuuluvat Warren, Jonathan ja Andrew tekevät suunnitelmia Buffyn päänmenoksi. Giles palaa Sunnydaleen.

| 105 | 5 | 23. lokakuuta 2001 | Life Serial | Elämä jatkuu | Nick Marck | David Fury, Jane Espenson |
Buffy hakee jälleen suuntaa elämälleen. Hän käynnistää opintonsa Sunnydalen yliopistolla, mutta ei tunne enää sopeutuvansa yliopiston ilmapiiriin. Hän yrittää kykyjään myös Xanderin rakennustyömaalla ja Gilesin taikakaupassa. Nörttitrio puolestaan on päättänyt hankaloittaa tappajan elämää kaikin tavoin ja he pitävät kilpailun siitä kuka parhaiten onnistuu häiritsemään Buffya. Buffy etsiytyy Spiken seuraan.

| 106 | 6 | 30. lokakuuta 2001 | All the Way | Kuoleman suudelma | David Solomon | Steven S. DeKnight |
Xander ja Anya ilmoittavat Scooby Gangille menneensä kihloihin. Dawn juhlii Halloweenia karkaamalla ystävänsä kanssa kahden pojan matkaan, tajuamatta että pojissa on jotakin pahasti vialla. Buffy vierittää vastuuta Gilesin hartioille, eikä tämä miellytä miestä. Willow ja Tara riitelevät Willown lisääntyneestä taikomisesta. Willow tekee taian, joka saa Taran unohtamaan riidan.

| 107 | 7 | 6. marraskuuta 2001 | Once More, with Feeling | Vielä kerran tunteella | Joss Whedon | Joss Whedon |
Sunnydaleen saapuu demoni, joka saa kaupungin asukkaat puhkeamaan lauluun. Aluksi harmittomalta vaikuttava laulaminen saa laulajan syttymään liekkeihin ja palamaan kuoliaaksi. Tara ymmärtää Willown lumonneen hänet. Demoni kidnappaa Dawnin, jonka tämä luulee kantavan amulettiaan. Giles on huolissaan siitä, että Buffy on tullut liian riippuvaiseksi muista ja lähettää tytön yksin demonia vastaan. Buffy ja Spike suutelevat.

| 108 | 8 | 13. marraskuuta 2001 | Tabula Rasa | Jäähyväiset | David Grossman | Rebecca Rand Kirshner |
Willow on järkyttynyt tajutessaan, että toi Buffyn takaisin taivaasta ja Taran tietävän lumouksesta. Hän päättää tehdä taian saadakseen tytöt unohtamaan kokemuksensa, mutta tulee vahingossa liioitelleeksi ja saa koko Scooby Gangin unohtamaan henkilöllisyytensä. Taikakaupassa heräävä Scooby Gang yrittää selvitellä taustojaan, mutta Spiken velkoja perimään tulleet demonit piirittävät heidät ja pakottavat ryhmän pakenemaan. Tämäkin jakso päättyy Spiken ja Buffyn muhinointiin.

| 109 | 9 | 20. marraskuuta 2001 | Smashed | Rakkaus tekee kipeää | Turi Meyer | Drew Z. Greenberg |
Willown taikomiseen vihastunut Tara jättää tytön. Willow purkaa yksinäisyyttään ja voimiaan rotaksi muuttuneeseen Amyyn ja onnistuu muuttamaan tämän takaisin ihmiseksi. Amy ja Willow juhlivat yhdessä yökerho Bronzessa. Spike tajuaa, ettei hänen päässään oleva siru enää aiheuta miehelle kipua tämän satuttaessa Buffya. Spike ja Buffy harrastavat ensimmäistä kertaa yhdessä seksiä.

| 110 | 10 | 27. marraskuuta 2001 | Wrecked | Kaikki romuna | David Solomon | Marti Noxon |
Aamulla Buffy on häpeissään maattuaan Spiken kanssa. Amy esittelee taikojen täyttämän yön uuvuttaman Willown mustaa magiaa tuntevalle Rackille, joka antaa voimaansa tyttöjen käyttöön. Willow tulee riippuvaiseksi Rackilta saamastaan voimasta ja vierailee jälleen tämän talossa tuoden mukanaan myös vahtimansa Dawnin. Myöhemmin heidän lähtiessään talosta hyökkää demoni tyttöjen kimppuun.

| 111 | 11 | 8. tammikuuta 2002 | Gone | Näkymättömät | David Fury | David Fury |
Willow on päättänyt jättää taikuuden ja Buffy ja Dawn tyhjentävät talonsa taikaesineistä. Sosiaalityöntekijä vierailee Summerseille, eikä Buffy anna kovin hyvää kuvaa itsestään. Buffy masentuu ajatellessaan menettävänsä Dawnin huoltajuuden. Kaupungilla nörttitrio testaa uutta asettaan, näkymättömyyssädettä, joka osuu vahingossa kampaajalta tulevaan Buffyyn ja muuttaa tytön näkymättömäksi.

| 112 | 12 | 29. tammikuuta 2002 | Doublemeat Palace | Roskaruokaa tarjouksessa | Nick Marck | Jane Espenson |
Rahaa kipeästi tarvitseva Buffy saa töitä Sunnydalen pikaruokapaikasta Doublemeat Palacesta. Doublemeat Palacesta häviää useita työntekijöitä ja Buffy alkaa epäillä pikaruokapaikan hampurilaisen erikoislisukkeen olevan kadonneiden työntekijöiden liha. Kostodemoni Halfrek, Anyan vanha ystävä demoniajoilta, saapuu Sunnydaleen osallistuakseen Anyan ja Xanderin häihin.

| 113 | 13 | 5. helmikuuta 2002 | Dead Things | Orjatar | James A. Contner | Steven S. DeKnight |
Nörttitrio yrittää taikakeinoin tehdä Warrenin entisestä tyttöystävästä Katrinasta seksiorjansa. Katrinan lumous kuitenkin haihtuu ja tytön yrittäessä paeta Warren tulee surmanneeksi hänet. Trio keksii vierittää vastuun Katrinan kuolemasta Buffyn harteille. Buffy pyytää Taraa tutkimaan menikö jokin vikaan hänen henkiinherättämisrituaalissaan. Lopulta hän uskoutuu noidalle olevansa seksisuhteessa Spiken kanssa.

| 114 | 14 | 12. helmikuuta 2002 | Older and Far Away | Suljetut ovet | Michael Gershman | Drew Z. Greenberg |
Dawn vierailee koulun uuden opinnonohjaajan luona. Tyttö uskoutuu tälle olevansa yksinäinen ja toivoo, ettei kukaan lähtisi enää hänen luotaan. Summersien talossa vietetään Buffyn syntymäpäiviä Scooby Gangin ja muutaman tuttavan kesken. Juhlat eivät ota loppuakseen, mikä lopulta herättää Scooby Gangin mielenkiinnon. He huomaavat olevansa jumissa talossa. Taran ja Willown suhde lämpenee jälleen.

| 115 | 15 | 26. helmikuuta 2002 | As You Were | Rakkaita muistoja | Doug Petrie | Doug Petrie |
Buffyn entinen poikaystävä, Aloitteen joukkoihin kuulunut Riley palaa Sunnydaleen työtehtävissä. Hänen tehtävänään on napata Tohtoriksi nimetty demoni, joka välittää vaarallisia demoninmunia. Riley esittelee hämmentyneelle Buffylle uuden vaimonsa Samin. Scooby Gang ilahtuu nähdessään jälleen Rileyn. Anyan ja Xanderin häävieraat saapuvat ja majoittuvat heidän kotiinsa. Buffy päättää suhteensa Spiken kanssa.

| 116 | 16 | 5. maaliskuuta 2002 | Hell's Bells | Paholaisen hääkellot | David Solomon | Rebecca Rand Kirshner |
Anyan ja Xanderin hääpäivä koittaa. Hääpaikalla on vilinää kun Xanderin sukulaiset kohtaavat Anyan kutsumat demoniystävät. Xander on hermostunut tulevasta vihkimisestä. Hermostuneisuutta ei helpota mystinen vieras, joka väittää tulevansa tulevaisuudesta ja olevansa Xander itse. Vanha mies vaatii Xanderia jättämään Anyan ja näyttää tälle avioliitosta koituvan synkän tulevaisuuden.

| 117 | 17 | 12. maaliskuuta 2002 | Normal Again | Poikkeustilassa | Rick Rosenthal | Diego Gutierrez |
Nörttitrio lähettää Buffyn kimppuun demonin, joka saa tytön todellisuuden ja mielikuvituksen rajat hämärtymään. Buffy herää sairaalassa, jossa hän näkee jälleen äitinsä ja isänsä. Nämä vakuuttavat tytölle Sunnydalen olevan vain hänen päässään olevaa harhaa ja tytön pääsevän takaisin todelliseen maailmaan, kun kaikki hänen Sunnydalen ystävänsä ovat kuolleet. Jonathanin ja trion muiden jäsenten välit kiristyvät.

| 118 | 18 | 30. huhtikuuta 2002 | Entropy | Kaikki sekaisin | James A. Contner | Drew Z. Greenberg |
Kostodemoniksi jälleen muuttunut Anya palaa Sunnydaleen ja yrittää saada jonkun toivomaan Xanderille kamalaa kohtaloa. Dawn ja Buffy viettävät yhteistä aikaa ja Willow ja Tara käyvät yhdessä ulkona. Anya ja Spike lohduttautuvat toistensa seurassa taikakaupassa ja nauttivat runsaasti alkoholia. Scooby Gang saa selville nörttitrion sijoittaneen kameroita, vakoilemaan heidän elämäänsä. He näkevät Spiken ja Anyan ja Spike paljastaa Xanderille suhteensa Buffyyn.

| 119 | 19 | 7. toukokuuta 2002 | Seeing Red | Veristä leikkiä | Michael Gershman | Steven DeKnight |
Tara ja Willow palaavat yhteen. Nörttitrio varastaa taikaesineen, joka antaa kantajalleen mahtavia voimia. Warren rehvastelee uusilla voimillaan Bronzessa, missä Xander näkee hänet. Spike yrittää raiskata Buffyn. Käytöksestään järkyttynyt vampyyri päättää lähteä Sunnydalesta. Buffy tuhoaa nörttien taikaesineen. Suuttunut Warren saapuu Summersien talolle aseen kanssa ja ampuu haavoittaen Buffya ja tappaen Taran.

| 120 | 20 | 14. toukokuuta 2002 | Villains | Koston enkeli | David Solomon | Marti Noxon |
Buffy kiidätetään sairaalaan leikattavaksi, samalla kun Willow yrittää Summersien talolla turhaan herättää kuollutta Taraa takaisin henkiin. Willow täyttyy vihalla ja lähtee taikakaupalle varustaakseen itsensä magialla, minkä jälkeen hän matkaa sairaalaan ja parantaa taikavoimin Buffyn. Yhdessä Willow, Xander ja Buffy lähtevät ajamaan Warrenia takaa. Summersien talolla Dawn löytää Taran ruumiin.

| 121 | 21 | 21. toukokuuta 2002 | Two to Go | Kivun kääntöpiiri, osa yksi | Bill L. Norton | Doug Petrie |
Vihan ja kostohalun täyttämä Willow on murhannut Warrenin ja lähtee etsimään nörttitrion kahta muuta jäsentä, jotka Scooby Gang on ottanut suojelukseensa. Willow saapuu taikakaupalle, missä hän ja Buffy joutuvat tappeluun. Noidan ja tappajan ottaessa yhteen, Jonathan ja Andrew pakenevat taikakaupasta. Giles saapuu Englannista auttamaan taistossa Willowta vastaan. Afrikassa Spike taistelee demonia vastaan.

| 122 | 22 | 21. toukokuuta 2002 | Grave | Kivun kääntöpiiri, osa kaksi | James A. Contner | David Fury |
Giles hyökkää Willowta vastaan ja saa tämän kahlehdittua. Buffy kertoo Gilesille Sunnydalen tapahtumista. Willow saa Anyan purkamaan häntä kahleissa pitävän loitsun. Jonathan ja Andrew pakenevat Sunnydalesta. Willow päättää yrittää tuhota maailman ja Xanderin tehtäväksi jää estää maailmanloppu. Afrikassa taistelun voittanut Spike saa palkkioksi takaisin sielunsa.